Sejarah Korea Utara

Sejarah Korea Utara bermula dengan pembahagian Korea pada akhir Perang Dunia II pada bulan September 1945. Penyerahan kalah Jepun membawa kepada pembahagian Korea menjadi dua zon pendudukan, dengan Amerika Syarikat mentadbir separuh selatan semenanjung dan Kesatuan Soviet mentadbir kawasan utara daripada garis selari ke-38.

Soviet dan Amerika tidak dapat menyetujui pelaksanaan kerajaan bersama Korea. Ini membawa, pada tahun 1948, kepada penubuhan dua kerajaan berasingan – Republik Rakyat Demokratik Korea yang sejajar dengan Komunis dan Republik Korea yang sejajar dengan Barat – masing-masing mendakwa sebagai kerajaan Korea yang sah. Pada tahun 1950, Perang Korea meletus. Selepas kemusnahan yang banyak, peperangan berakhir dengan dipulihkan status quo, memandangkan DPRK mahupun ROK tidak berjaya menakluki bahagian Korea yang satu lagi. Pembahagian di garis selari ke-38 digantikan oleh Zon Bebas Tentera Korea.

Ketegangan antara kedua-dua pihak terus berlaku. Kim Il-sung kekal berkuasa sehingga kematiannya pada tahun 1994. Dia mengembangkan kultus keperibadian yang meluas dan memacu negara itu dalam laluan kemerdekaan yang selaras dengan prinsip Juche (berdikari). Bagaimanapun, dengan bencana alam dan runtuhnya Blok Soviet pada tahun 1991, Korea Utara mengalami krisis ekonomi yang teruk. Anak lelaki Kim Il-sung, Kim Jong-il, menggantikannya, dan kemudiannya digantikan pula oleh anaknya, Kim Jong-un. Walaupun mendapat amaran antarabangsa, Korea Utara membangunkan peluru berpandu nuklear. Pada tahun 2018, Kim Jong-un membuat pertemuan aman megejut terhadap Korea Selatan dan Amerika Syarikat.

Sebelum pembahagian 
Dari 1910 hingga akhir Perang Dunia II pada tahun 1945, Korea berada di bawah pemerintahan Jepun. Kebanyakan orang Korea adalah petani yang terlibat dalam pertanian sara hidup. Pada tahun 1930-an, Jepun membangunkan lombong, empangan elektrik hidro, kilang keluli, dan kilang pembuatan di utara Korea dan Manchuria. Kelas pekerja perindustrian Korea berkembang pesat, dan banyak orang Korea pergi bekerja di Manchuria. Akibatnya, 65% industri berat Korea terletak di utara, tetapi, disebabkan kawasan muka buminya yang berceranggah, hanya 37% daripada digunakan untuk pertanian.

Gerakan gerila Korea muncul di pedalaman pergunungan dan di Manchuria, mengganggu pihak berkuasa kerajaan Jepun. Salah satu pemimpin gerila paling terkenal adalah komunis Kim Il-sung.

Korea Utara mempunyai sedikit pendedahan kepada idea moden Barat. Satu pengecualian ialah penembusan agama. Sejak kedatangan para mubaligh pada akhir abad kesembilan belas, barat laut Korea dan khususnya Pyongyang telah menjadi kubu Kristian. Akibatnya, Pyongyang dipanggil "Jerusalem Timur".

Lihat juga 

 Sejarah Asia
 Sejarah Asia Timur
 Sejarah Korea
 Historiografi nasionalis Korea
 Senarai pemimpin Korea Utara
 Politik Korea Utara
 Prasejarah Korea
 Wanita dalam Revolusi Korea Utara

Rujukan

Bacaan lanjut 

 
 
 Cumings, Bruce, et al.. Inventing the Axis of Evil. The New Press. 2004. 
 
 
 
 
 O'Hanlon, Michael; Mochizuki, Mike. Crisis on the Korean Peninsula. McGraw-Hill. 2003.

Pautan luar 

 Speak Out About Human Rights In North Korea (a commentary from Human Rights Watch, published in The Asian Wall Street Journal, April 16, 2004)
 On North Korea's streets, pink and tangerine buses, Christian Science Monitor, June 2, 2005
 The North Korea International Documentation Project (Primary source documents concerning DPRK history)
 Time Line of North Korean History